Devezh an Timbroù
E-barzh un nebeud broioù e vez embannet bep bloaz un timbr gant an alc’hwez « Devezh an timbroù » gant melestradurezh ar postoù, evit brudañ implij an timbroù-lidañ hag an dimbrouriezh. Un abeg evit kinnig un diskouezadeg ivez.

Alies awalc’h e vez tennet danvez an timbr digant bedig-bed ar Postoù : paotred al lizhiri gwechall, ar c’hirri-tan implijet gant ar velestradurezh evit treuzdougen al lizhiri, skeudenn an timbr kentañ bet moulet er vro…

Abaoe un toullad bloavezhioù e klask Postoù Bro-C’hall broudañ ar re yaouank da doullañ un dastumadenn dre embann skeudenn harozed ar bandennoù-treset (Lucky Luke, Tintin…) da skouer.

Bloavezh kentañ an embann hervez ar broioù : 
 Aostria : miz Kerzu 1935. 
 Alamagn : 7 a viz Genver 1936, deiz-ha-bloaz Heinrich von Stephan, hag adarre e miz Here 1948. 
 Frañs : 1947

Devezh an timbroù
Devezh an timbroù